《秋日同诸友登山》
清代·王炘

弗弗西风秋欲深，乱离此日共浮沉。孤城远望云栖树，野浦斜浮鸟入林。

烽火烟迷山律律，江流声合马骎骎。新亭孤酌堪流涕，暮雨无端送笛音。

作者简介：（1617—1672）明末清初直隶雄县人，字济似，号晓岩、茨庵。少时为孙承宗所重，妻以孙女。明末南迁，久居六合，晚始回乡。诗多兴亡之感。有《茨庵集诗钞》。